Gabriel García Márquez

Hiel Gabriel José de la Concordia García Márquez, sevädik as Gabriel Garcia Márquez ü Gabo (1927 mäzul 6, Aracataca - 2014 prilul 17, Ciudad de México) äbinom lautan, gasedan, redakan, püban, jäfedan bolitik, e dagetan Prema: Nobel pro literat ün 1982. El García Márquez elödom ledino in Mäxikän ed in Yurop; atimo lifädom dili gretikün tima okik in Ciudad de México. Palecedöl as nüdugan jenöfima magivik reidanefe valemik, eplöpom ad getön e plodi krütanefa e benoseki tedik. Mödikans lesagons, das el García Márquez leigodabom ko lautans votik Splodüla Latino-Lamerikänik: hiel Jorge Luis Borges, hielAlejo Carpentier, hiel Miguel Angel Asturias, hiel Carlos Fuentes, hiel Mario Vargas Llosa e hiel Julio Cortázar as balan lautanas gretikün vola ün tumyel 20id.

El Gabriel García Märquez binom i fat rejidana televidik ä biomagodemik: Rodrigo García.

Klad:Moteds ün 1927
Klad:Deadams ün 2014
Klad:Lautans Kolumbänik
Klad:Yegeds vipabik